《月夜登楼偶成 其二》
明代·袁宗道

可叹人间事，深杯且自斟。啖名多局面，谋国半嗔心。

露下泫风叶，秋高冷夜砧。腐儒无处着，只合住山林。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。